România U21 – Danemarca U21 1-1. Echipa națională de tineret, calificată la EURO 2021.
România U21 – Danemarca U21 1-1. Bosnia și Herțegovina U21 3 – 2 Belgia U21. România U21 termină grupa pe locul 2, cu 20 de puncte obținute.
În seara asta, România U21, echipa antrenată de Adrian Mutu, a reușit o performanţă istorică. Tricolorii mici s-au calificat la EURO şi pot deveni prima naţională a României care se califică la două turnee finale după 20 de ani.România U21 a dominat selecționata de aceeași vârstă a Danemarcei, dar a reușit să obțină doar un egal la Ploiești. Datorită victoriei Bosniei împotriva Belgiei, naționala mică merge la EURO U21 de pe locul 2 în grupă.Şi naţionala mare are un meci important de jucat. Elevii lui Rădoi joacă mâine la Belfast împotriva Irlandei de Nord în Nations League. La meci vor fi şi spectatori în tribune. Ultima data când România a jucat în faţa fanilor a fost exact cu un an înainte, la eşecul din Spania cu 5-0.Meciul va avea şi o deosebită încărcătură emoţională. Jucătorii naţionalei României vor juca cu banderole negre, iar la începutul meciului se va ţine un moment de reculegere în memoria victimelor incendiului de la spitalul din Piatra Neamţ.